XPG ดีด 8% ลุ้นกำไรปี 64 โตกว่า 60 ลบ. โบรกฯชี้ไม่กระทบเกณฑ์ “สินทรัพย์ดิจิทัล”
XPG เด้ง 8% ลุ้นกำไรปี 64 โตกว่า 60 ลบ. โบรกฯชี้ไม่ได้รับผลกระทบตรงจากเกณฑ์ธุรกิจ “สินทรัพย์ดิจิทัล” ที่อยู่ระหว่างทำ hearing คาดแผนธุรกิจปีนี้จะสามารถไปตามแผนและเติบโตจากธุรกิจ Digital asset

31 ม.ค. 2565

ผู้สื่อข่าวรายงานว่าวันนี้ (31 ม.ค. 2565) ราคาหุ้นบริษัท เอ็กซ์สปริง แคปปิตอล จำกัด (มหาชน) หรือ XPG ณ เวลา 11:05 น. อยู่ที่ระดับ 2.28 บาท เพิ่มขึ้น 0.16 บาท หรือ 7.55% โดยทำจุดสูงสุดที่ 2.30 บาท และทำจุดต่ำสุดที่ 2.14 บาท ด้วยมูลค่าการซื้อขาย 183.03 ล้านบาท

บริษัทหลักทรัพย์ ไทยพาณิชย์ จำกัด ระบุในบทวิเคราะห์ (27 ม.ค. 2565) ว่า หลังมอง XPG ไม่ได้รับผลกระทบตรงจากเกณฑ์เรื่องการประกอบธุรกิจสินทรัพย์ดิจิทัลที่อยู่ระหว่างทำ hearing โดยใบอนุญาตทั้ง 4 ใบที่ได้รับอยู่ระหว่างการ activation กับ ก.ล.ต. และคาดว่าแผนธุรกิจปีนี้จะสามารถไปตามแผนและเติบโตจากธุรกิจ Digital asset ขณะที่งบของปี 2564 คาดมีกำไรสุทธิไม่ต่ำกว่า 60 ล้านบาท ซึ่งมีโอกาสสูงกว่าประมาณการของทางฝ่ายวิจัย